cyanic-selkie/wikianc huggingface dataset:
Hydroscaphidae
Hydroscaphidae er en liten familie av knøttsmå biller som lever mellom alger i rasktflytende bekker. De finnes ikke i Norge, men to arter forekommer i Sør-Europa. De hører til gruppen Myxophaga. Gruppen er meget tolerant når det gjelder temperatur, noen kan leve i iskaldt vann mens andre lever i vann fra varme kilder som holder en temperatur på 45 °C. Disse små billene er ofte tallrike, og både voksne og larver kryper rundt i algemattene som danner seg på steiner i bekkene, særlig på grunna nær breddene. Larvene ånder ved hjelp av trakégjeller, noe som mellom insekter med fullstendig forvandling bare finnes hos gruppen Myxophaga. De voksne billene bærer med seg et luftlager under dekkvingene.
Utseende
Ganske små biller, 1 – 2 mm lange, gulbrune eller brunlige. Dekkvingene er forkortede, tvert avskåret. Bakkroppen er trukket ut til en spiss som når langt bakenfor dekkvingene. De kan ligne mye på slekten Cypha i familien kortvinger. Antennene er 8-leddete og ender i en en-leddet kølle. Beina er slanke med tre-leddete føtter. Larvene har et stort, bredt hode, en ganske tykk fremkropp, men liksom hos de voksne er bakkroppen trukket ut til en spiss.
Kilde og bilder
Maddison, D.R. 1995. Tree of life – Hydroscaphidae.
Utgangshastighet
Utgangshastighet (også kalt munningshastighet) er den hastigheten et prosjektil har når det forlater våpenets munning. Utgangshastigheter ligger mellom ca. 240 m/s for noen pistoler og eldre patroner og 1 200 m/s i moderne rifler med høyytelses patroner, slik som .220 Swift og .204 Ruger. Moderne stridsvogner med APFSDS-prosjektiler har en utgangshastighet på rundt 1 800 m/s. Den sistnevnte hastigheten ligger nær grensen som er oppnåelig med kjemiske brennstoffer. Hastigheten til et prosjektil er størst ved munningen og minker gradvis på grunn av luftmotstand. Utgangshastigheten er vesentlig avhengig av prosjektilvekt, kruttgassens trykk og løpets/rørets lengde. Utgangshastigheten har innvirkning på skuddvidde, prosjektilbanens form, treffsikkerhet og prosjektilets gjennomslagskraft.
I konvensjonelle våpen bestemmes utgangshastigheten av kvaliteten (brennhastighet, ekspansjon) og mengde brennstoff, prosjektilets masse og lengden på løpet. Et sakte brennende drivstoff krever et lengre løp for å brenne fullstendig, men kan på den andre siden bruke et tyngre prosjektil. Et raskt brennende drivstoff kan akselerere et lettere prosjektil til større hastigheter hvis den samme mengden drivstoff benyttes. I et våpen er trykket som kommer fra forbrenningsprosessen den begrensende faktor for prosjektilhastigheten. En balanse mellom drivstoffets kvalitet og kvantitet (mengde), prosjektilmasse og løpslengde må være til stede dersom både sikkerhet og optimal ytelse skal oppnås.
Lengre løp gir kraften fra drivstoffet mer tid til å «dytte» og akselerere kulen. Av denne grunn gir lengre våpenløp generelt større hastigheter dersom alt annet er likt. Ettersom kulen beveger seg nedover løpet minker imidlertid gasstrykket fra drivstoffet bak kulen. Gitt et langt nok løp, vil det eksistere et punkt hvor friksjon mellom kulen og løpet (og luftmotstanden) vil være lik kraften fra gasstrykket bak den, og fra det punktet vil kulens hastighet avta.
Store skipskanoner og skipsartilleri vil ha et forhold mellom lengde og diameter på mellom 38:1 og 50:1. Dette lengdeforholdet maksimerer prosjektilhastigheten. Det er stor interesse i å modernisere sjøvåpen ved bruk av elektrisk drevne skinnekanoner (rail guns), som overgår begrensningene nevnt over. Med skinnekanoner oppnås en konstant akselerasjon i enhetens fulle lengde, noe som i stor grad bidrar til økt utgangshastighet. Det er også en betydelig fordel at slike våpen ikke trenger å bære eksplosivt drivstoff, og selv prosjektilets indre ladninger kan elimineres på grunn av den store hastigheten – prosjektilet blir strengt tatt et kinetisk våpen.
Newberry County
Newberry County er et fylke i den amerikanske delstaten Sør-Carolina. Det ligger i de sentrale delene av staten og det grenser mot Union County i nord, Fairfield County i øst, Lexington County og Richland County i sørøst, Saluda County i sør Greenwood County i sørvest og mot Laurens County i nordvest.
David Hemery
David Hemery (født 18. juli 1944 i Cirencester i Gloucestershire) er en tidligere britisk friidrettsutøver.
Spesialdistansen til Hemery var 400 meter hekk, en øvelse han vant under OL 1968 i Mexico by. Hemery løp også 110 meter hekk, og på denne distansen tok han en sølvmedalje under EM 1969.
Han deltok også under OL i 1972 i München. Her tok han en bronsemedalje på 400 meter hekk, pluss en sølvmedalje med det britiske laget på 4 x 400 m stafett.
Samfunnsgeografi
Samfunnsgeografi er en gren av geografifaget som studerer forholdet mellom mennesker, sosiale systemer og fysiske strukturer, og hvordan sosiale, kulturelle, økonomiske og politiske betingelser og prosesser virker inn på menneskers handlinger. Studieobjektet for samfunnsgeografer kan både være individer, bedrifter, organisasjoner, systemer og steder. Sentrale begreper for samfunnsgeografisk analyse er rom, sted og skala.
Innen samfunnsgeografien anvendes det flere samfunnsvitenskapelig metoder: Blant annet case studier, deltakende observasjon, diskursanalyser, spørreundersøkelser og statistiske analyser.
Samfunnsgeografi avløser det eldre begrepet kulturgeografi, som omhandlet mange av de samme studieobjekter.
Inndeling
Faget er inndelt i flere underdisipliner, slik som økonomisk geografi, befolkningsgeografi, politisk geografi, bygeografi, utviklingsgeografi og miljøgeografi. Arbeidene innenfor disse subdisiplinene baserer seg også på forskjellige vitenskapsteoretiske perspektiver, hvor noen av de mest sentrale er behaviorisme, marxisme, feminisme, empirisisme, fenomenologi og poststrukturalisme.
Økonomisk geografi
Økonomisk geografi er studiet av den romlige fordelingen av økonomisk aktivitet og ressurser, og hvordan denne fordelingen endrer seg over tid. Økonomisk geografi hadde opprinnelig tilknytning til økonomifaget, og da særlig den nyklassiske lokaliseringsteorien. De siste tiårene har imidlertid faget vært dominert av studier som har hentet sin inspirasjon fra marxistisk politisk økonomi, hvor hovedfokuset har vært å studere ulikhet, og ikke minst en bred faglig tradisjon som har studert hvordan verdikjeder, næringsmiljøer, klynger og innovasjonssystemer har utviklet og endret seg. Denne tradisjonen henter inspirasjon både fra sosiologi, organisasjonsteori og statsvitenskap. Man er blant annet vært opptatt av hvordan økonomisk aktivitet er sosialt forankret, og hvordan aktørers intensjoner ikke ensidig kan knyttes til et ønske om profitt, men også til forhold som sosial og symbolsk kapital. Viktige begreper innenfor disse studiene er blant annet nettverk, identitet, sporavhengighet, institusjoner og globalisering. Det skilles gjerne mellom evolusjonær økonomisk geografi og relasjonell økonomisk geografi som de to hovedretningene innenfor denne nye tradisjonen. Med utgangspunkt i marxistisk politisk økonomi, har det de siste årene også vokst fram en arbeidsgeografi, som fokuserer på arbeidstakernes rolle i økonomien. Dette er et felt som tidligere har vært lite vektlagt innenfor økonomisk geografi.
Befolkningsgeografi
Befolkningsgeografi er studiet av variasjoner i romlige mønster når det gjelder befolkningens tetthet og sammensetting, migrasjoner og befolkningsvekst med hensyn til andre faktorer.
Politisk geografi
Politiske geografer studerer makt og politikk i sammenheng med geografisk rom, sted og skala. Det gjøres analyser av politiske prosesser og aktører på nasjonalt, regionalt, globalt eller lokalt nivå. Nasjonalstaten har tradisjonelt vært et hovedfokus i faget, sammen med internasjonale relasjoner (geopolitikk). I dag er også stat-samfunn relasjoner, folkelig deltagelse og kollektiv motstand, for eksempel gjennom sosiale bevegelser, blant de mest sentrale temaene. Politiske geografier studerer blant annet globaliserings- og demokratiseringsprosesser, og analyserer sivilsamfunn og lokale maktrelasjoner.
Bygeografi
Bygeografi er studiet av byer og byregioner. Byer er ofte utgangspunktet for kulturelle, sosiale, økonomiske og politiske endringer i samfunnet. Innovasjon og kulturelle trender har ofte sitt utspring i byer eller byregioner. Bygeografi er en del av samfunnsgeografien, men overlapper med andre samfunnsvitenskapelige fag, som sosialantropologi, samfunnsøkonomi, sosiologi og statsvitenskap, i tillegg til profesjonsfag som fysisk planlegging og arkitektur. Bygeografer forsøker å kartlegge og forstå endringer i byer og byregioner. Søkelyset rettes som regel mot de romlige, materielle og geografiske sidene ved byutviklingen. Bygeografer forsøker å forklare hvilke sosiale og kulturelle prosesser som ligger bak for eksempel økt segregasjon, suburbanisering eller gentrifisering. Man er opptatt av hvilke interesser som står bak eller er involvert i byplanlegging og byutvikling, historisk og i dag. Dessuten er bygeografer opptatt av å undersøke hvordan de fysiske omgivelsene, for eksempel byens form og arkitektur, har betydning for hverdagsliv og livskvalitet. En stor del av bygeografien handler dessuten om de kulturelle sidene ved byutviklingen, enten det gjelder hvordan byen leses, som ”tekst”, eller hvordan byen framstilles i film og litteratur. Dette har også betydning for hvordan mennesker forstår og bruker byen. I takt med økende globalisering, er det også en stadig større interesse for relasjoner og fellestrekk mellom byer, over landegrensene. Oppmerksomheten har særlig vært rettet mot globalt betydningsfulle byer, hvilke posisjon de har og hva som særpreger forholdene internt i byen.
Utviklingsgeografi
Utviklingsgeografien er opptatt av utviklingsspørsmål og endringsprosesser fattige land. Sammenhengene mellom lokal utvikling og globale forhold utgjør kjernen av faget, sammen med fattigdom, ulikhet og relasjoner mellom nord og sør. Økonomiske og sosiale forskjeller i ulike deler av verden analyseres, og hvordan bistand, urbanisering og industrialisering, samt internasjonal arbeidsdeling og handel påvirker utviklingsprosesser. Det gjøres studier av lokalsamfunn, nasjonale strategier for utvikling og land i sør sin plass i internasjonale avtaler og institusjoner, så vel som av multinasjonale selskap og matproduksjon.
Vitenskapsteoretiske retninger
Atferdsgeografien er man opptatt av å forstå menneskelig atferd gjennom å studere individer, og særlig de kognitive prosessene som ligger til grunn for individets handlinger i ”rommet”. Denne forskningen rommer både kvalitative metodologier, med andre ord dybdestudier av relativt få individer, og kvantitativ forskning, basert på statistiske undersøkelser med individer som enhet. Marxistisk geografi er en kritisk tilnærming som tar utgangspunkt i Marx sine teorier for å forklare romlige og geografiske forhold. Innenfor denne forskningstradisjonen har man i hovedsak en materialistisk tilnærming, det vil si at man er opptatt av å forklare hvordan romlige forhold, som for eksempel segregasjon i byer, er et resultat av produksjonsforholdene i samfunnet. Marxistiske geografer har vært opptatt av de kapitalismens betydning. Marxistisk geografi har dessuten vært en radikal bevegelse, med det politiske mål å redusere sosiale ulikheter i samfunnet.
Feministiske geografer anvender perspektiver og metoder hentet fra feminismen til å studere romlige prosesser og geografisk ulikhet. Feministisk geografi knyttes ofte til poststrukturalismen, og dens ambisjoner om å avdekke maktrelasjoner og avkle ”sannheter”. For eksempel har suburbaniseringen blitt forklart som et maskulint prosjekt, der kvinner hensettes og isoleres i forsteder organisert med tanke på praksiser knyttet til reproduksjon.
Humanistisk geografi er samfunnsgeografisk forskning som bygger på eksistensialistisk filosofi, og som har en fenomenologisk tilnærming. Humanistiske geografer er kritiske til positivismens metoder for å forklare menneskelig atferd. De forøker å forstå subjektive opplevelser og atferd gjennom studier av enkeltindivider og litteratur. Stedsbegrepet har stått sentralt i den humanistiske geografien, i motsetning til ”rom”.
Poststrukturalistisk geografi er en samlebetegnelse på samfunnsgeografiske tilnærminger som avviser strukturalismen, og forestillingen om at det finnes objektive sosiale strukturer eller objektiv kunnskap om samfunnet. Denne retningen er sterkt inspirert av samfunnsteoretikere som Jean Baudrillard, Jacques Derrida og Michel Foucault. Poststrukturalistisk geografi har et konstruktivistisk utgangspunkt for å forstå samfunnsutviklingen, menneskelig (sosial og språklig) praksis og romlige forhold. Man har vektlagt tegn og symboler sin betydning for både menneskers praksis og samfunnets utvikling. I dette perspektivet er rommet og materielle strukturer ikke objektive fenomener, men leses som ”tekst” av mennesker med ulik bakgrunn, interesser og kultur. Diskursanalyse står sentralt innenfor denne delen av samfunnsgeografien.
Kjente samfunnsgeografer
John Agnew, Ash Amin, Bjørn Terje Asheim, Walter Christaller, Erik Clark, Kevin Cox, Tim Cresswell, Britt Dale, Michael Dear, Peter Dicken, Arnt Fløysand, Derek Gregory, Torsten Hägerstrand, Peter Hall, David Harvey, Jan Hesselberg, Arild Holt-Jensen, Michael Jones, Peris Jones, Phil Hubbard, Arne Isaksen, Ron Johnston, Paul Knox, Hege Knudsen, David Ley, Anders Malmberg, Doreen Massey, Donald Mitchell, Karen O’Brien, Ansi Paasi, Joe Painter, Richard Peet, Gillian Rose, Allen J. Scott, David Sibley, Kirsten Simonsen, Edward Soja, Kristian Stokke, Michael Storper, Nigel Thrift, Terje Wessel
Studiesteder i Norge
Universitetet i Oslo, Institutt for sosiologi og samfunnsgeografi Norges teknologiske- og naturvitenskapelige universitet, Geografisk institutt Universitetet i Bergen, Institutt for geografi
Sunnhordland (avis)
Sunnhordland er en tredagersavis som blir utgitt på Stord i Vestland. Avisen kom for første gang ut i 1. mai 1902. 29. april 2006 åpnet Sunnhordland sin nettutgave, som den tredje siste dagsavisen i Norge. Avisen ble startet av Jens Hystad og har vært i familiens eie hele tiden. I juni 2020 ble Polaris Media hovedaksjonær i Sunnhordland, da selskapet kjøpte opp 51 prosent av aksjene.
Avisen dekker i hovedsak kommunene Bømlo, Fitjar, Kvinnherad, Stord og Tysnes. Hovedkontoret ligger i Leirvik, i Stord kommune.
Sunnhordland ble kåret til Årets lokalavis 2016 på landsmøtet til Landslaget for lokalaviser våren 2017. I 2018 ble Sunnhordland kåret til årets lokalavis i Europa i European Newspaper Award.
Mats Larsen Mostue
Mats Larsen Mostue (født 25. januar 1989 i Hamar) er en norsk tidligere ishockeyspiller. Som spilte back i en årrekke for de to norske eliteserieklubbene Storhamar Hockey og Stavanger Oilers.
Spillerkarriere
Mostue er fra Hamar og spilte i moderklubben Storhamar Dragons. Han spilte for Storhamars A-lag fra 2006 til 2013, hadde et lengre opphold i Stavanger Oilers (2013-2019), og vendte tilbake til Storhamar i 2019 og spilte fram til sesongen 2021/2022. Han har vært tatt ut til det norske landslaget, og har tidligere spilt på det norske U20-landslaget. Mostue står oppført med 593 Fjordkraft-ligaen-kamper.
Arne Hamarsland
Arne Hamarsland (født 24. juli 1933) er en norsk tidligere friidrettsutøver, som spesialiserte seg på mellomdistanseløp. Han representerte IL Gular fra Bergen.
Sphinx praelongus
Sphinx praelongus er en sommerfugl som tilhører familien svermere (Sphingidae). Denne store og slanke arten forekommer i Mexico.
Arne Hamarsland
Hamarsland var OL-deltaker under 1960 med niendeplass på 1500 m. Han vant 8 titler under NM, fordelt på to på 800 m og seks på 1500 m i årene 1955 til 1963. Han mottok kongepokalen 1963 etter ny mesterskapsrekord på 1500 meter, drøyt fem sekunder foran Einar Førde på sølvplass.
Totalt 7 norske rekorder ble satt av Hamarsland. Tre på 1500 m, tre på 1 engelsk mil og en på 3000 m. Hans beste resultat på 1500 m, 3.39,8 i 1958 stod som norsk rekord i ti år og var også nordisk rekord. Beste resultat på 1 eng. mil var 4.00,8, norsk rekord fra 1959 til 1967.
Sphinx praelongus
Utbredelse
Arten lever i Sør- og Mellom-Amerika. De er i alle fall funnet i Mexico og Honduras.
Katarina av Pommern
Katarina av Pommern (ca 1390 i Rügenwalde, død 12. mars 1426 i Kloster Gnadenburg i Neumarkt in der Oberpfalz) var datter av hertug Vartislav VII av Pommern og Maria av Mecklenburg.
Katarina giftet seg i København 15. august 1407 med pfalzgreve Johan av Pfalz (ca 1383–1443). Paret hadde sønnen Kristoffer av Bayern (1416–1448), som ble nordisk unionskonge fra 1440/42 til 1448.
Barneskole
Barneskole (også kjent som barnetrinnet) er en uoffisiell betegnelse for de syv første årene i den tiårige grunnskolen. Noen mindre barneskoler har kun elever fra første til fjerde klasse. Skoler der to eller flere klassetrinn er slått sammen, kalles fådelte skoler; mens små skoler med alle elevene i én gruppe kalles udelte. Årstrinnene deles gjerne inn i småskoletrinnet, som omfatter elevene i 1. til 4. klasse, og mellomtrinnet, fra 5. til 7. klasse. Barneskolen blir deretter etterfulgt av ungdomsskolen.
Hest og Helse
Hest og Helse er en landsdekkende interesseorganisasjon som ble etablert i 1971 til fremme bruk av hester i helsearbeid.
Organisasjonen har vedtektsfestet at den skal «fremme bruk av hest i helsesammenheng og bidra til kvalitet i bruk av hest i arbeidet med å fremme fysisk, psykisk og sosial helse».
Den arrangerer kurs som omfatter bruk av hest i helsearbeid, som bruk av hest i psykiatri og sosialt helsearbeid.
Historikk
Blant organisasjonens stiftere var Erling Stordahl, som blant annet etablerte Beitostølen Helsesportsenter, og legen Birger Tvedt.
Rosnesveien (Mandal)
Rosnesveien i Lindesnes er en kommunal vei mellom Ytre Farestad og Rossnes, begge på Skjernøya.
Sinober (mineral)
Sinober eller Cinnabaritt er et mineral med en kraftig, lysende rødfarge. Modifikasjon av kvikksølvsulfid, HgS.
Navnet kommer antagelig av gresk, kinnabari, som antagelig var navnet på flere ulike forbindelser. Almadén i Spania er kjent for utvinning av sinober, også i forhistorisk tid, og mineralet brukes til framstilling av kvikksølv.
Ezzel Dine Zulficar
Ezzel Dine Zulficar (født 1919 i Kairo, død 1963 i Kairo) var en egyptisk filmregissør, manusforfatter, skuespiller og produsent.
Zulficar ble tildelt et stipend og studerte astronomi før han ble uteksaminert fra det egyptiske militære fakultet og senere ble han utnevnt til løytnant i det egyptiske forsvaret. Selv om Zulficar gjorde det bra i løpet av sin militære karriere, bestemte han seg for å droppe militæret og i stedet begynne som skuespiller og regissør. Denne avgjørelsen var sterkt påvirket av hans bror, som allerede var manusforfatter. I 1947 grunnla Zulficar et produksjonsselskap sammen med den legendariske egyptiske skuespillerinnen Faten Hamama, som var hans kone på dette tidspunktet. Ekteparet spilte sammen i enkelte filmer. Som forfatter var Zulficar ganske vellykket. Han skrev manus og historier til mellom 20 og 30 filmer.
Fylkesvei 5436
Fylkesvei 5436 går mellom Haugland i Gulen og Hosteland i Masfjorden.
Strekningen ble fastlagt 2019, og består av de tildlgere fylkesvei 2 (Sogn og Fjordane) og fylkesvei 376 (Hordaland).
Rabac
Rabac er en landsby som ligger på halvøya Istria i Kroatia. Byen er rundt 40 kilometer unna Pula og fem kilometer fra Labin.
I nærheten av Rabac finnes middelalderbyer som Pićan, Gračišće, Paz og Boljun.
Skråningene av Učka gir muligheter for fotturer, og lenger sør, ved Skitača med utsikt over Kvarner, foruten fotturer og trekking det er muligheter for andre idretter som klatring, ridning og terrengsykling.
Nittedal
Nittedal er en kommune i Osloregionen i Norge som fra 2020 er en del av Viken fylke. Kommunen ligger i landskapet Akershus og var del av Akershus len, Akershus stiftamt, Akershus amt og Akershus fylke fra middelalderen til 2020. Nittedal har et innbyggertall på 24 245 innbyggere. Den grenser i nord til Lunner og til Nannestad, i øst til Gjerdrum, i sørøst til Lillestrøm, og i sør og vest til Oslo.
Bosetting
Tall og fakta hentet fra Statistisk sentralbyrå .
Nittedal kommune har ikke ett stort befolkningssentrum, men mange mindre lokalsamfunn. Det meste av utbygging blir imidlertid nå konsentrert til nye Nittedal sentrum og kommunen har utarbeidet et forslag til en ambisiøs plan for utvikling av dette tettstedet. Kulturhus, kirke, Familiens hus, kollektivterminal og et større butikksenter er noen av målsettingene.
Tettstedet Rotnes ( innbyggere per ) ligger i den midtre del av kommunen. I dette administrasjonssenteret finnes rådhuset, biblioteket, banker, legevakt, brannstasjon, sentralidrettsanlegg, butikksenter, Bjertnes videregående skole og Nittedal stasjon.
I den nordre del, som også kalles Hakadal, ligger tettstedene Åneby ( innbyggere) og Løvstad ( innbyggere).
Ca 75 % av befolkningen bor i den sydlige halvdelen av kommunen. av innbyggerne tilhører Oslo tettsted. Hagan med Gjelleråsen, Skillebekk og Holumskog ligger i sør like ved bygrensen til Oslo. Denne delen av kommunen er ikke dekket av Gjøvikbanen.
Lokalavisa heter Varingen, grunnlagt i 1946 og oppkalt etter fjellet Varingskollen (546 moh.).
Kommunen har gitt navn til Norges mestselgende fyrstikkmerke, Nitedals hjelpestikker.
Geografi
Nittedal er et dalføre mellom Romeriksåsene i nord og øst og Nordmarka og Lillomarka i vest. Nitelva renner gjennom dalen. Nittedal kommune grenser til Lunner i nord, Nannestad og Gjerdrum i øst, Lillestrøm i sør og Oslo i vest. Varingskollen er den mest kjente toppen på 546 moh. og huser bygdas skisenter. Høyeste punkt er Blekketjernshøgda på 613 moh. like ved fylkesgrensa mot Innlandet helt nord i kommunen.
Geologi
Nittedal tilhører Oslofeltet. Spesielt kjent er Nittedalskalderaen som er restene etter vulkansk aktivitet i slutten av permtiden.
I tidligpermtiden sprakk jordskorpa opp og lava strømmet ut over området. Krokskogen-Kolsås-Nittedal lavaprovins ble dannet i riftstadie seks. Dette utgjorde slutten på riftstadiet som startet i sør og endte lengst mot nord. Den innledende riftingen kulminerte med strømmer av rombeporfyrlava som dekket to tredjedeler av Oslofeltet.
Samferdsel
Gjøvikbanen har hatt stor innflytelse på Nittedal, og har flere stoppesteder her, bl.a. Nittedal stasjon og på Åneby, Varingskollen og Hakadal. Folk som reiser til/fra Nittedal er blant dem som bruker Gjøvikbanen mest.
I tillegg går riksvei 4 som er hovedåre mellom Oslo og Gjøvik rett gjennom kommunen (se bilde til venstre).
Navnet Nittedal
Navnet Nittedal kommer av norrønt Nitjudalr. Etterleddet dalr betyr 'dal', mens forleddet Nitju er genitiv singularis av Nitja, som er det gamle navnet på Nittelva. Det er uvisst hva Nitja betyr. Moderne skriftbasert uttale er [²nitedɑːɽ] eller [²nitedɑːɳ], mens tradisjonell uttale er [²nedɑɳ].
Skogtur
Sagtomta, som ligger i Nittedal og er et fint utgangspunkt nordfra inn i Lillomarka, dersom man er interessert i å gå på en herlig skogtur.
Teemu Virtala
Teemu Virtala (født 17. august 1983 i Nystad) er en finsk ishockeyspiller som spiller back. Han kom til Stavanger Oilers foran 2010/11 sesongen fra den østerrikske klubben HC Innsbruck.
ICE 1 Racing
Formel 1-verdensmesteren fra, Kimi Räikkönen, kjørte i Rally-VM 2010 for Citroën Junior Team. I 2011 ble teamet oppløst og Räikkönen ble påmeldt til 2011-sesongen under navnet Ice 1 Racing i en Citroën DS3 WRC, med Kaj Lindstrom som kartleser. Sjefen for Citroën Racing Technologies, Benoit Nogier, ble værende som Räikkönens teamsjef, en rolle han også hadde i Citroën Junior Team.
Räikkönen opprettet senere et motocross-team som også benytter navnet ICE 1 Racing. Teamet ledes av Kari Tiainen og konkurrerer i Motocross-VM.
WRC-resultater
(Forklaring) * Teamet ble ikke klassifisert ettersom de hadde deltatt i mindre enn to ikke-europeiske WRC-runder
Hezb-i-Islami
Hezb-i-Islami (også Hezbi Islami, Hezbi-Islami, Hezb-e-Islami) er en militær styrke i Afghanistan ledet av Gulbuddin Hekmatyar, og grunnlagt av ham i Pakistan i løpet av 1975.
I 1979 splittet Mulavi Younas Khalis med Hekmatyar og etablerte sitt eget Hezb-i-Islami, kjent som Khalis-fraksjonen, med sin maktbase i Nangarhar.
Gruppen har tidligere hatt operasjoner i Iran og er nå sagt å ha alliert seg med Afghanistans rester av Taliban. En nylig rapport anslår at Hezb-i-Islami og Taliban nå kommanderer et likt antall krigere.
Steven Holl
Steven Holl (født 9. desember 1947 i Bremerton, Washington, USA) er en amerikansk arkitekt.
Holl er utdannet fra University of Washington i 1970, og etablerte i 1976 eget arkitektkontor i New York.
I Europa er Holl mest kjent for sitt arbeid med Finlands nasjonale museum for samtidskunst, Kiasma, som ble åpnet i Helsingfors i 1998.
Holl ble i 1996 engasjert til å tegne Hamsunsenteret på Hamarøy i Nordland, og med sitt skisseprosjekt vant han i 1997 den amerikanske arkitekturprisen Progressive Architecture Award. Senteret åpnet i 2009.
Lindesnes (avis)
Lindesnes er en lokalavis som blir utgitt i Mandal i Agder. Avisen dekker Lindesnes kommune og omkringliggende Åseral kommune, og Audnedal i Lyngdal.
Avisen ble første gang utgitt 24. juli 1889. Tidlig på 1960-tallet ble den en dagsavis som kommer ut hver dag unntatt søndag. I 2014 gikk avisen over til fire utgivelser i uken og kom ikke ut tirsdag og fredag. Fra nyttår 2020 gikk avisen ytterligere ned til tre dager i uken, henholdsvis tirsdag, torsdag og lørdag.
Avisen er lokalisert i Mandal sentrum i tidligere «Bondeheimen» som i 1998 ble omdøpt til «Lindesnes-gården» da avisen kjøpte bygget, rustet det opp og flyttet virksomheten dit.
Avisen er en del av Polaris Media.
Ledelse
Siri Wichne Pedersen er ansvarlig redaktør og daglig leder.
Opplag
Bekreftede netto opplagstall fra Mediebedriftenes Landsforening:
Sogneriket
Sogneriket er det norske black metal/folk metal bandet Windir sin første demo. Valfar (Terje Bakken) spilte alle instrumentene selv.
Trevor Anderson
Trevor Anderson (født 3. mai 1951 i Belfast, Nord-Irland) er en tidligere fotballspiller for Manchester United. Hans rolle på banen var som angriper. Ligadebuten kom 31. mars 1973 for Manchester United mot Southampton (1. Divisjon, 2-0 borte, innbytter, 23 161 tilskuere).
Han fikk A-landskamper for Nord-Irland, og debuterte 8. mai 1973 mot Kypros i en VM-kvalik. Kampen endte 3-0 i London og Anderson scoret 2 mål. Han fikk tilsammen 22 landskamper (4 mål). Han spilte i følgende klubber: Portadown (Nord-Irland), Manchester United (19 kamper, 2 mål), Swindon Town (nov. 1974), Peterborough United (des. 1977), Linfield (fra juli 1979. Ble manager i klubben). Fra Portadown til Manchester United i desember 1977 for £20 000 da han ble kjøpt av Frank O’Farrell, som ble sparket et par uker etter hans ankomst. Scoret et hat-trick med kun straffer for Swindon Town mot Walsall i april 1976. Etter karrieren kombinerte han jobben på Belfast City Hospital (som «clerk») og manager-yrket.
Chanson (band)
Chanson var ei studiobasert discogruppe som eksisterte på slutten av 1970-årene. Gruppa besto av James Jamerson Jr. (sønn av James Jamerson) og David Williams. Gruppa tok navnet sitt fra det franske ordet for sang. De var en såkalt «one-hit wonder», altså ei gruppe som ikke har hatt suksess med stort mer enn én sang. Chanson nådde 21.-plass på Billboard Hot 100 i 1979 med «Don't Hold Back» på plateselskapet Ariola Records.
Premier League Manager of the Month
Premier League Manager of the Month er en anerkjennelse som gis til en fotball-manager som trener et lag i den engelske Premier League. En jury nominerer et antall kandidater og vinneren kåres etter avstemning fra både et ekspert-panel og en internett-avstemning der alle kan delta. Ekspert-stemmene teller 90% og internett-stemmene teller 10%. Tildeling av prisen skjer vanligvis etter den første uken av den påfølgende måndeden. Prisen har som regel navn etter ligaens hovedsponsor; Carling Premiership Manager of the Month i perioden 1993–2001 og the Barclaycard Premiership Manager of the Month fra 2001 til 2004. Fra og med 2005 er det offisielle navnet the Barclays Manager of the Month.
Det finnes priser for hver divisjon i engelske ligasystemet.
Tildelinger etter nasjonalitet
Oppdatert per januar 2023:
Tildelinger per klubb
Oppdatert per januar 2023:
Mette Møller (klesdesigner)
Mette Møller (født 5. mars 1970) er en norsk klesdesigner. Hun etablerte sitt eget klesmerke i 1997. Møller studerte ved Moteskolen Esmod (1990-1993). Hun lager hovedsakelig klær for kvinner.
Klesmerket hun etablerte i 1997 under navnet «Klær uten like» skiftet navn til METTE MØLLER i 2009.
Nettbutikken hennes åpnet i 2006. Det finnes per 2017 en "Mette Møller"-butikk i Prinsens gate 10. Tidligere fantes det en på Grünerløkka i Oslo.
I 2007 samarbeidet hun med smykkedesigneren Kaja Gjedebo, og de lagde en utstilling med tittelen “Sometimes It Snows in April…” som ble vist i RAM galleri.
Protozo
Protozoer, urdyr (av proto- og gr. 'dyr'), Protozoa, er en tidligere systematisk betegnelse på en gruppe encellede organismer. Disse ble tidligere regnet som en hovedgruppe innenfor dyreriket, omfattende alle encellede dyr; disse regnes nå til protoktistene (rike Protoctista).
Protozoene består av en eneste celle som utfører alle de oppgaver som hos de flercellede dyrene er fordelt på organsystemene. Selv om mange er enkelt bygd, finnes det også mange som er meget komplisert bygd, idet celledeler er spesialisert som celleorganer (organeller). Bevegelsen skjer således ved hjelp av svingtråder og flimmerhår eller også ved pseudopodier. Noen arter er imidlertid fastsittende. De kan danne kolonier, men alle individer er da like, og det dannes ikke noen cellestat der cellene er avhengige av hverandre. Celleformen er ofte konstant, men kan variere etter alder og miljø. De fleste er nakne, men noen har skall. Ofte innkapsler de seg (cyster) for å overleve ugunstige miljøforhold (tørke), samtidig som de da lett kan spre seg. Formeringen er for det meste ukjønnet og skjer ved to- og mangedeling, samt knoppskyting. En del har også en kjønnsprosess ved gameter eller ved konjugasjon.
Protozoene er knyttet til et fuktig miljø og lever i hav, sjø, fuktig jord eller som parasitter i andre organismer. De er rovlevende eller ernærer seg av dødt organisk materiale. Generelt er de nyttige som næringsgrunnlag for mange små dyr. Praktisk nytte gjør de i kloakkrenseanlegg, og praktisk skade gjør flere arter som parasitter og sykdomsårsak hos mennesker og dyr. Det er beskrevet flere tusen arter, men store mengder er ennå ubeskrevet.
Systematikk
Protozoene ble i tidligere systematikk inndelt i fire grupper (som ofte ble oppfattet som klasser): dyreflagellater (Zoomastigophora), slimdyr (Rhizopoda), sporedyr (Sporozoa) og flimmerdyr (Ciliophora). Med unntak av flimmerdyrene, som inntar en helhetlig gruppe, er disse gruppene splittet opp og fordelt rundt om i systemet - og mange grupper, særlig de små dyreflagellatene og amøbene, har ennå ikke funnet sin rette plass. Ifølge Mora med flere (2011) fins det cirka 36 400 arter med protozoer.
Dyreflagellatene fordeler seg på rike Archezoa (tarmflagellatene, f.eks. Giardia), rike Euglenozoa (kinetoplastidene, f.eks. sovesykeflagellater), rike Alveolata (dyreliknende fureflagellater, f.eks. morildorganismen nattlys), dyreriket Animalia (krageflagellater), samt en rekke uplasserte former.
Slimdyrene fordeler seg på rike Amoebozoa (amøber med avrundedte (lobose) pseudopodier, og dessuten slimsoppene) og rike Cercozoa (amøber med filamentøse pseudopodier, poredyr (Foraminifera), og de noe mer fjerntstående radiolarier). Soldyr ble også regnet til slimdyrene, men inntar i dag en isolert stilling og er ennå ikke skikkelig plassert (kanskje nær Cercozoa).
Flimmerdyrene, med tøffeldyr, trompetdyr og klokkedyr, er de mest kompliserte encellete organismene vi kjenner. De tilhører også rike Alveolata, men har ikke plastider.
Bronisław Malinowski (friidrettsutøver)
Bronisław Malinowski (født 4. juni 1951 i Nowe, død 27. september 1981 i Grudziądz) var en polsk friidrettsutøver.
Malinowski var en av verdens fremste løpere på 3000 meter hinder i 1970-årene. I sin første OL-deltakelse i München 1972 kom han på fjerdeplass. Fire år senere tok han sølvmedaljen under OL 1976 i Montréal, slått av Sveriges Anders Gärderud, som Malinowski hadde henvist til sølvplass under EM 1974. Under EM 1978 forsvarte Malinowski hindertittelen. Under OL 1980 i Moskva gikk Malinowski til topps, foran Filbert Bayi fra Tanzania.
Året etter OL-triumfen i Moskva omkom Malinowski i en bilulykke i Polen.
Federazione dei Verdi
Federazione dei Verdi («Føderasjonen av de grønne», kjent under kortformen Verdi) er et italiensk politisk parti. Partiets leder er Alfonso Pecoraro Scanio, miljøvernminister i Romano Prodis sentrum-venstre-regjering siden april 2006. Partiet har en grønn ideologi med fokus på økososialisme, pasifisme og antiglobalisering.
De grønne står sterkt i byer og urbane områder (Milano, Venezia, Roma, Napoli, osv.), i fjellregioner som Trentino-Syd-Tirol og Aostadalen, og i sør, som i Basilicata og Campania, der de har ledet provinsen Napoli siden 1995.
Avgjørende seier
Eksempler
For eksempel betraktes slaget ved Midway som «avgjørende» fordi det representerte et maktskifte i stillehavskampanjen som Japan ikke var i stand til å snu, til tross for at Stillehavskrigen endte mer enn tre år senere.
Begrepet har også blitt brukt til å beskrive seire der den fremherskende parten overveldet den tapende partens fullstendig. For eksempel blir angrepet på Pearl Harbor enkelte ganger beskrevet som en avgjørende seier for japanerne, selv om det ikke bestemte det endelige utfallet av krigen i Stillehavet.
Norsk Caravan Club
Norsk Caravan Club (NCC) er interesseorganisasjonen for caravan- og bobileiere i Norge. Organisasjonen har 25 000 medlemsfamilier fordelt på 66 lokalavdelinger over hele landet. NCC har hovedkontor på Sørumsand.
Organisasjonen ble stiftet i 1960 og er partipolitisk nøytral. Fem ganger i året utkommer medlemsbladet Caravan.
NCC står bak Topp Camping-kjeden, hvor en rekke norske campingplasser er tilknyttet. Ved å være medlem i Topp Camping forplikter campingplassene seg til å holde visse minimumskrav innen blant annet rengjøring, fasiliteter og tilbud til campinggjestene.
Eksterne lenker
Norsk Caravan Club Topp Camping
Trainspotting
Trainspotting er en britisk dramafilm og svart komedie fra 1996 regissert av Danny Boyle. Manus er basert på Irvine Welshs roman med samme tittel fra 1993.
Handlingen
Filmens handling foregår for det meste i en av Edinburghs forsteder og dreier seg om en kameratgjeng. De fleste er heroinavhengige, én er alkoholisert psykopat og én er faktisk «en god gutt». Historien blir sett gjennom «Mark Renton» (Ewan McGregor) som er leder i gjengen og sentral i handlingen. Vi følger «Renton»s kamp for å bli kvitt sin heroinavhengighet og starte et nytt liv samtidig som kameratene gjør sitt til å komplisere forsøket.
Om filmen
Filmen har ingen referanser til begrepet «trainspotting», men i boken er det en episode hvor «Begbie» og «Renton» treffer «Begbie»s far på en jernbanestasjon i Edinburg hvor han tilsynelatende «bare ser på togene», og hvor de går. Filmens tittel henspiller muligens i overført betydning på de forskjellige karakterenes mer eller mindre fatale skjebner som man etterhvert får innblikk i gjennom boka eller filmen.
Walter Anderson (fotballspiller)
Walter Anderson (født 1879 i England, død 3. mars 1904 i England) var en engelsk fotballspiller som spilte for Darlington, Sheffield United, Woolwich Arsenal og Plymouth.
Ligadebuten kom 11. januar 1902 for Woolwich Arsenal mot Preston North End (2. divisjon, 0-0 hjemme, ca. 8 000 tilskuere). Han hadde bare Briercliffe (11 mål) foran seg på Woolwich Arsenals toppscorerliste i 1901/02.
Walter spilte ligakamp for Plymouth mot Fulham lørdag 27. februar 1904. Mandag 29. februar skulle han ha vært med å spille kamp mot Tottenham, men meldte avbud grunnet influensa. Walter ble sendt på sykehus, men utviklet lungbetennelse som viste seg uhelbredelig. Han døde torsdag 3. mars 1904.
Plymouth Rock (minnestein)
Plymouth Rock er en stor klippestein som ifølge overleveringene lå der emigrantene med skuta Mayflower steg i land i nåværende Plymouth Massachusetts for å stifte en koloni av religiøse dissentere. Denne ble etter hvert opphavet til statsdannelsen vi i dag kjenner som The United States of America.
Den anses som et viktig symbol for amerikansk historie. Det finnes imidlertid ingen samtidige kildert til at de landsteg rett ved en klippe i dette område, og det nevnes heller ikke i Edward Winslows Mourt's Relation (1620–1621) eller William Bradfords Of Plymouth Plantation (1620–1647). Den første skrevne kilde kom 121 år etter landstigningen.
Merry November
Merry November er en norsk countrygruppe, fra Risør, Aust-Agder. Gruppen ble startet av Charlotte Ronja E. Knudsen og Andreas Knudsen i 2001.
Robert Erlandsen
Robert Erlandsen er en norsk politiker fra Kristelig Folkeparti. Erlandsen ble høsten 2007 valgt inn som fylkestingsrepresentant for Hordaland KrF. Mars 2008 ble han også leder for Bergen Kristelig Folkeparti. Robert Erlandsen var valgkampleder for KrF i Hordaland i 2009. Erlandsen bor nå i Oslo og arbeider innenfor finans med etablering av nytt norsk verdipapirforetak.
Oppegård (kommune)
Oppegård er en tidligere kommune i regionen Follo i tidligere Akershus fylke. Kommunen lå på østsiden av Oslofjorden, og grenset i nord til Oslo, i øst til Ski og i syd til Vinterbro i Ås.
Den 1. januar 2020 ble Oppegård slått sammen med Ski til den nye Nordre Follo kommune.
Kommunens administrative sentrum var Kolbotn. Bebyggelsen i kommunen er hovedsakelig eneboliger og leiligheter med innslag av rekkehus fra 1970- og 1980-årene.
Geografi
Terrenget i Oppegård er stort sett skogkledd. Gjersjøen deler kommunen i to.
I vest ligger Svartskog som er tynt befolket, med Svartskog landskapsvernområde, Oppegård kirke og Roald Amundsens hjem. Her finnes også noen gårdsbruk og en golfbane. Lenger nord i området finnes Delingsdalen naturreservat og Ingierstrand bad.
Det meste av bebyggelse ligger øst for Gjersjøen langs fylkesvei 152 og Østfoldbanen.
Tidligere kommuneinndeling
Oppegård sogn ble skilt ut som egen kommune fra Nesodden i 1915.
Inntil 1946 var Fløysbonn (g.nr. 49) en del av Aker kommune. Grensen mellom Aker og Oppegård gikk da ganske nøyaktig der det i dag går en høyspentlinje nord-syd fra Tårnåsen ned til Tømteveien og videre langs gangveien forbi Tømtehytta og østover mot Kongeveien.
Politikk
Oppegård har vært styrt av ordførere fra Høyre siden 1968. I de 30 foregående år var kommunen styrt av Ap-ordførere. Flere kjente rikspolitikere som Jan Petersen og Rolf Presthus, har vært ordførere i Oppegård.
Kommunevalget 2015
Antall stemmeberettigede: 20 996. Avgitte stemmer: 14 198 (67,7%).
Kilde: Regjeringen.no - valg 2015
Vennskapskommuner
Oppegårds vennskapskommuner var Hvidovre kommune i Danmark, Sollentuna kommune i Sverige og Tusby kommune i Finland. Samtlige kommuner er nabokommuner til landets hovedstad.
Samferdsel
Kommunens livsnerve er fra gammelt av jernbanen (Østfoldbanen), som har følgende stoppesteder i den tidligere kommunen: Fra nord mot sør:
Kirker
Kommunen har fem kirker: Arbeidskirkene Øståsen, Sofiemyr og Greverud, og de to eldre kirkene Oppegård og Kolbotn.
Næringsliv
Det er lite jorddekke i kommunen, så næringslivet er preget av industri fremfor jordbruk. Større bedrifter ligger stort sett konsentrert på Mastemyr i nordvest og på Fløysbonn øst i kommunen. Blant de største er IBM, Unibuss, Samlerhuset, Stabburet, Ellos, Volvo, Ford, DSV Transport, Malthe Winje og Jernia.
Historie
Kommunevåpenet symboliserer de 17 gårdene i kommunen:
Tusenårssted
Tusenårsstedet i Oppegård er Østre Greverud gård.
Oppgangssaga
Gjersjøelva tidligere kalt Hvite-bjørnelva grunnet Hvitebjørn gård, opplevde 450 år med industrieventyr. På høyden av industrialiseringen hadde elva seks oppgangsager, to møller, kruttmølle, isproduksjon, og en kraftstasjon. Den siste vannsagen ble lagt ned i 1908 men, en kopi av vannsagen ble åpnet 27. april 2002 for å synliggjøre den store sagbruksvirksomheten elven hadde opplevd.
Langbygningen
Langbygningen var opprinnelig en boligbrakke for Ljansbrukets arbeidere ved de små industrianleggene langs Gjersjøelva, men, har i senere tid blitt omgjort til et lokalt historisk museum som viser hvordan det var å leve for over 100 år siden.
Snarø-ulykken
Snarø-ulykken var den første flyulykken som rammet norsk sivil luftfart etter krigen. Det var et fly tilhørende Det Norske Luftfartselskap (DNL) som styrtet på Snarøya den 22. mai 1946, rett etter at det hadde tatt av fra flyplassen på Fornebu på vei mot Stockholm. 10 passasjerer og besetningen på tre omkom.
Flyet var en Junkers Ju 52/3M, med kjennetegnet LN-LAB. Det var en tidligere Luftwaffe-maskin. Ulykken skjedde bare halvannen måned etter at DNL hadde startet ruteflyvning etter krigen. Blant de omkomne var den kjente motstandsmannen og forfatteren Ronald Fangen og den svenske kunstmaleren Isaac Grünewald. Det var kun én person som overlevde ulykken, den norske ingeniøren Hans Theodor Kiær. Ingen på bakken ble skadet.
Ulykkesårsak
Flyet hadde nettopp tatt av fra Fornebu, og under stigningen mistet motor nummer én kraften. Flygerne forsøkte å returnere til flyplassen, men flyet mistet høyde, kolliderte med tretoppene og falt ned i en hage og et hus på adressen Halden Terrasse 10 på Snarøya.
Nainital
Nainital (Naini Tal; hindi ) er en by og et distrikt som omfatter de lavere delene av Himalaya og de nedenfor liggende terai i den indiske delstaten Uttaranchal. Som leder for FNs klimapanel i 2007 fikk økonomen og sivilingeniøren Rajendra Pachauri, som kommer herfra, Nobels fredspris.
Byen Nainital har lenge hatt et sanatorium. Det ligger på 1 950 moh., ved en innsjø omgitt av høye fjell.
Historie
Distriktet var i Britisk India organisert i De forenede provinsene Agra og Oudh, divisjonen Kumaun. Det omfattet 6 933 km² og hadde 311 237 innbyggere i 1901. Byen Nainital var garnisonsby for den britisk-indiske armé.
Søgne og Songdalen Budstikke
Søgne og Songdalen Budstikke var ei lokalavis som ble utgitt i Søgne og Songdalen i Vest-Agder mellom 1999 og 2020. Avisa ble etablert under navnet Budstikka for Søgne og Songdalen, og var i de siste utgivelsesårene en del av Schibsted-konsernet. Budstikka var ei partipolitisk nøytral ukeavis, og papiravisa kom ut på onsdager. Ansvarlig redaktør og daglig leder var Fridtjof Borø Nygaard (per 2019). Avisa holdt til i Mandal (per 2019).
Avisen ble lagt ned 1. januar 2020.
Kylie Minogue: Artist Collection
Kylie Minogue: Artist Collection er et samlealbum av den australske sangeren Kylie Minogue. Det ble utgitt av BMG den 20. september 2004 i Storbritannia. Albumet inneholder sanger fra Kylie Minogue (1994) og Impossible Princess (1997), samt sjeldne sanger og B-sider.
Søgne og Songdalen Budstikke
Opplag
Bekreftede netto opplagstall fra Mediebedriftenes Landsforening:
George H. Ryan
George Homer Ryan (født 24. februar 1934 i Maquoketa i Iowa) er en amerikansk politiker. Han var guvernør for delstaten Illinois fra 1999 til 2003. Ryan er mest kjent for å ha satt i gang en debatt om dødsstraff ved å utsette henrettelser i 2000, men også for en korrupsjonsskandale som endte med at han trakk seg fra politikken i 2003 og fikk en dom mot seg i 2006.
Bakgrunn
Ryan vokste opp i Kankakee County i Illinois. Etter å ha tjenestegjort i den amerikanske hæren i Korea jobbet han i farens to apoteker. Han gikk på Ferris State College of Pharmacy (nå Ferris State University) i Big Rapids, Michigan. Etter hvert bygde han opp farens to apoteker til en familiestyrt apotekerkjede som ble solgt i 1990.
Ryan giftet seg med kjæresten sin fra high school, Lura Lynn Ryan, og de har fem døtre, inkludert trillinger, og en sønn.
Ryan er medlem av Det republikanske parti og ble en av de mest fremgangsrike politikere i Illionois' historie. Han tapte aldri et valg mens han satt på Kankakee County Board (1968–1973), Illinois House of Representatives (1973–1983) og en rekordsettende fem perioder i delstatsledelsen (den høyeste stillingen som guvernør). Han ble valgt til guvernør i 1998, hvor han slo ut demokratenes kandidat 51%–47%. Ryan var kjent som en moderat republikaner, blant annet plasserte hans syn på våpenlovgivning han til venstre for sin demokratiske motstander. Han valgte også en kvinnelig medkandidat, Corrine Wood.
Under hans tid som guvernør så ble han kjent for å ha satt en pause på henrettelser i delstaten. Han uttalte: «We have now freed more people than we have put to death under our system — 13 people have been exonerated and 12 have been put to death. There is a flaw in the system, without question, and it needs to be studied.» 11. januar 2003, bare noen dager før hans periode som guvernør var omme, benådet han samtlige på death row i delstaten, en 167 personer, og gjorde om straffen deres til livstid.
6. september 2006 ble Ryan dømt til seks og et halvt år i fengsel for korrupsjon og hvitsnippsforbrytelser. Han hadde misbrukt sin makt til å styre utdelelser av kontrakter til venner og kjente.
Vennesla Tidende
Vennesla Tidende er en avis som blir utgitt i Vennesla i Vest-Agder. Avisa utkom for første gang i 1989, og blir nå utgitt to ganger i uken.
Opplag
Bekreftede netto opplagstall fra Mediebedriftenes Landsforening:
Sphinx separatus
Sphinx separata er en sommerfugl som tilhører familien svermere (Sphingidae). Denne store, kraftige arten flyr fra Colorado i nord til provinsen Hidalgo i Mexico i sør.
Levevis
Lite ser ut til åvære kjent om denne arten. Larvenes vertsplante er ukjent, men de kan spise tomatplanter.
Norsk Billedbog for Børn
Norsk Billedbog for Børn er en av Norges aller første fargeillusterte billedbøker for barn. Den ble utgitt i 1888 av Elling Holst og Eivind Nielsen (illustrasjoner). Boka inneholder tradisjonelle barnerim fra Holsts familietradisjon sammen med tekster av Aasmund Olavsson Vinje, Bjørnstjerne Bjørnson og Henrik Wergeland. Til slutt i boka er det melodier til sju av tekstene. Hjelp til melodiene hadde Holst fått av Thorvald Lammers.
Denne boka ble svært populær og er blitt utgitt i en rekke utgaver; sist i 2011. En effekt av boka var også at en rekke barnerim, som tidligere hadde levd i lokale varianter, ble standardisert. Av innholdet i Norsk Billedbog kan nevnes Ride ride ranke, Bake kake søte, Ro ro til fiskeskjær, Sko Blakken, Per spellmann, Blåmann, Blåmann, bukken min, Vesle Hans i skogen.